b'\n_START_ARTICLE_\nJo\xc5\xbee Poga\xc4\x8dnik (re\xc5\xbeiser)\n_START_SECTION_\n\xc5\xbdivljenje in delo\n_START_PARAGRAPH_\nPoga\xc4\x8dnik se je uveljavil zlasti z dokumentarnimi filmi, re\xc5\xbeiral pa je tudi celove\xc4\x8derne igrane filme kot npr. Grajski biki (1967), Na\xc5\xa1 \xc4\x8dlovek (1985), Kavarna Astoria (1989)._NEWLINE_Leta 1966 je prejel nagrado Pre\xc5\xa1ernovega sklada za kratka filma Naro\xc4\x8deni \xc5\xbeenin in Derby, leta 1972 srebrnega medveda na Berlinskem filmskem festivalu za kratki film Tri etude, leta 1973 srebrnega leva na Bene\xc5\xa1kem filmskem festivalu za kratki film Sledim soncu, ve\xc4\x8d priznanj Metoda Badjure, leta 2005 tudi Badjurovo nagrado Dru\xc5\xa1tva slovenskih filmskih ustvarjalcev \xc2\xbbza \xc5\xbeivljenjsko delo\xc2\xab\xc2\xa0in zlati red za zasluge predsednika Republike Slovenije \xc2\xbbza \xc5\xbeivljenjsko delo v kinematografiji\xc2\xab ter kot prvi nagrado Franceta \xc5\xa0tiglica (2015).'